เปิดเออีซีประกันควบรวมแน่
สวิสรีแนะบริษัทไทยเตรียมพร้อมรับมือชิงความได้เปรียบธุรกิจก่อนเปิดเออีซี
27 พ.ย. 2557

สวิสรีแนะบริษัทไทยเตรียมพร้อมรับมือชิงความได้เปรียบธุรกิจก่อนเปิดเออีซี
สวิส รี แนะประกันไทยอาศัยความได้เปรียบทำธุรกิจก่อนเปิดเออีซี เผยควบรวมมากขึ้น
นายโจนาธาน ทัง นักเศรษฐศาสตร์ บริษัท สวิส รี บริษัทรับประกันภัยต่อรายใหญ่ของโลก เปิดเผยถึงทิศทางอุตสาหกรรมประกันภัยในกลุ่มประเทศอาเซียน และผลกระทบของการเปิดเสรีประชาคมเศรษฐกิจอาเซียนต่อธุรกิจประกันภัยว่า สิ่งที่บริษัทประกันภัยควรจะเตรียมความพร้อมไว้ คือ ควรอาศัยข้อได้เปรียบที่สำคัญในการที่เป็นผู้ดำเนินการก่อน 2.ขณะเดียวกันจากมุมมองทั้งด้านธุรกิจและซึ่งการลงทุนเออีซีจะนำไปสู่ประโยชน์ในหลายประการ และมีผลต่อธุรกิจประกันภัยในอาเซียน ไม่ว่าจะเป็นจำนวนเบี้ยประกันภัยที่เพิ่มขึ้นจากจำนวนประกันภัยที่เพิ่มขึ้นอย่างมาก การลงทุนใหม่ในประเทศอาเซียน โดยเฉพาะโครงสร้างพื้นฐานต่างๆ และตลาดทุนมีสภาพคล่องมากขึ้นในการลงทุน
นอกจากนี้ นวัตกรรมผลิตภัณฑ์ด้านการประกันภัยจะเป็นสิ่งสำคัญสำหรับบริษัทประกันภัยขนาดเล็กที่ต้องเตรียมพร้อม ขณะเดียวกันจำนวนผู้แข่งขันในตลาดสามารถนำไปสู่กำไรที่ลดลงและการสูญเสียเงินทุนได้ ซึ่งเรื่องของการประกันภัยต่อจะสามารถช่วยบริษัทประกันภัยในการขยายธุรกิจในภูมิภาคได้ เช่น หาเงินทุน และความมั่นคงทางด้านการเงิน
ทั้งนี้ ยังมีการร่วมธุรกิจกันเพิ่มมากขึ้นในเออีซี ซึ่งจะมีการตรวจสอบฐานะการเงินทั้งในตลาดเป้าหมายและบริษัท โดยบริษัทประกันภัยต่อสามารถช่วยทางด้านหาผู้เชี่ยวชาญในการให้ความรู้ได้
สำหรับในสาขาย่อยที่เกี่ยวข้องกับการประกันภัยนั้น สมาชิกอาเซียนจะมีการเปิดเสรีในปีหน้านั้น คือ สาขาย่อยด้านการประกันภัยประเทศสมาชิกที่จะเปิดเสรี ประกอบด้วย 1.การประกันชีวิตแบบพื้นฐาน อินโดนีเซีย และฟิลิปปินส์ 2.การประกันวินาศภัยแบบพื้นฐาน บรูไน กัมพูชา อินโดนีเซีย มาเลเซีย ฟิลิปปินส์ สิงคโปร์ และเวียดนาม
3.การประกันภัยต่อ และการประกันภัยต่อช่วง กัมพูชา อินโดนีเซีย มาเลเซีย ฟิลิปปินส์ สิงคโปร์ และเวียดนาม 4.คนกลางประกันภัย กัมพูชา อินโดนีเซีย มาเลเซีย ฟิลิปปินส์ สิงคโปร์ และเวียดนาม และ 5.การบริการเสริมต่อการประกันภัย บรูไน กัมพูชา อินโดนีเซีย มาเลเซีย ฟิลิปปินส์ สิงคโปร์ และเวียดนาม
อย่างไรก็ตาม หากมองในแง่มุมของการเปิดเสรีการค้า หรือการไหลของสินค้า ซึ่งเป็นผลมาจากการลดภาษีนำเข้า และการไม่มีอุปสรรคทางการค้าจะทำให้มีการเคลื่อนย้ายสินค้ามากขึ้นในอาเซียน การประกันภัยที่จะเข้ามามีบทบาทที่สำคัญ คือ การประกันภัยทางการขนส่งทั้งทางน้ำ ทางบก ทางอากาศ การให้ประกันภัยสินเชื่อเพื่อการค้า การประกันภัยความรับผิดต่อสินค้า และการประกันธุรกิจหยุดชะงัก